CELEX: 32020R1666
Language: sk
Date: 2020-11-10 00:00:00
Title: Nariadenie Komisie (EÚ) 2020/1666 z 10. novembra 2020, ktorým sa mení nariadenie Európskeho parlamentu a Rady (ES) č. 2003/2003 o hnojivách na účely zaradenia nového typu hnojív ES do prílohy I (Text s významom pre EHP)

11.11.2020   
               
               
                  SK
               
               
                  Úradný vestník Európskej únie
               
               
                  L 377/3
               
            
         NARIADENIE KOMISIE (EÚ) 2020/1666
         z 10. novembra 2020,
         ktorým sa mení nariadenie Európskeho parlamentu a Rady (ES) č. 2003/2003 o hnojivách na účely zaradenia nového typu hnojív ES do prílohy I
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 2003/2003 z 13. októbra 2003 o hnojivách (1), a najmä na jeho článok 31 ods. 1,
         keďže:
         
                     (1)
                  
                  
                     Výrobca chelátu vápnika kyseliny imino-di-butándiénovej („Ca-IDHA“) predložil prostredníctvom poľských orgánov Komisii žiadosť o zaradenie Ca-IDHA ako novej položky do prílohy I k nariadeniu (ES) č. 2003/2003. Ca-IDHA bol vyvinutý v reakcii na žiadosti záhradníckeho odvetvia o vytvorenie alternatív k existujúcim zdrojom vápnika, ktoré môžu za určitých podmienok používania viesť po aplikácii na listy k poškodeniu listov.
                  
               
                     (2)
                  
                  
                     Ca-IDHA spĺňa požiadavky stanovené v článku 14 nariadenia (ES) č. 2003/2003. Mal by sa preto zaradiť do zoznamu typov hnojív ES uvedených v prílohe I k uvedenému nariadeniu.
                  
               
                     (3)
                  
                  
                     Nariadenie (ES) č. 2003/2003 by sa preto malo zodpovedajúcim spôsobom zmeniť.
                  
               
                     (4)
                  
                  
                     Opatrenie stanovené v tomto nariadení je v súlade so stanoviskom výboru zriadeného článkom 32 nariadenia (ES) č. 2003/2003,
                  
               PRIJALA TOTO NARIADENIE:
         
            Článok 1
            Príloha I k nariadeniu (ES) č. 2003/2003 sa mení v súlade s prílohou k tomuto nariadeniu.
         
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 10. novembra 2020
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 304, 21.11.2003, s. 1.
      
      
         
            PRÍLOHA
            V tabuľke D prílohy I k nariadeniu (ES) č. 2003/2003 sa vkladá tento riadok 2.3:
            
               
                           „2.3
                        
                        
                           chelát vápnika kyseliny imino-di-butándiénovej
                        
                        
                           chemicky získavaný produkt obsahujúci ako základnú zložku chelát vápnika kyseliny imino-di-butándiénovej, bez pridania organických živín živočíšneho alebo rastlinného pôvodu
                        
                        
                           9 % CaO
                           vápnik vyjadrený ako CaO vo forme chelátu s kyselinou imino-di-butándiénovou (IDHA) rozpustný vo vode
                        
                        
                            
                        
                        
                           vápnik vyjadrený ako CaO vo forme chelátu s kyselinou imino-di-butándiénovou (IDHA) rozpustný vo vode“